# Dohoda o vykonaní práce

uzavretá podľa § 226 zákona č. 311/2001 Z. z. Zákonníka práce

medzi

**Zamestnávateľom:**

Obchodné meno: ........................................

Sídlo: .....................................

IČO: ......................................

Zapísaný v : ......................., odd.: ..........., vl. č.: ......................

Za ktorého koná: ........................................................

(ďalej len „zamestnávateľ“)

a

**Zamestnancom:**

Meno a priezvisko: ....................................

Dátum narodenia: ....................................

Rodné číslo: ........................................

Trvale bytom: ....................................

(ďalej len „zamestnanec“)

**Čl. I**

**Predmet dohody**

1. Predmetom tejto dohody je záväzok zamestnanca vykonávať pre zamestnávateľa nasledovnú pracovnú úlohu: ............................................................................................ ......................................................................

**Čl. II**

**Rozsah pracovného času**

**a doba trvania dohody**

1. Zamestnávateľ a zamestnanec sa dohodli, že rozsah pracovnej úlohy uvedenej v čl. I bode 1 tejto dohody je ........... hodín *(maximálne 350 hodín v kalendárnom roku)*.
2. Do rozsahu práce sa započítava aj práca vykonávaná zamestnancom pre zamestnávateľa na základe inej dohody o vykonaní práce
3. Pracovná úloha uvedená v čl. I bode 1 tejto dohody bude vykonávaná v období od ............. do .................... *(deň začatia výkonu práce musí byť neskorší deň ako deň podpísania dohody)*
4. Zamestnanec je povinný viesť v osobitnej evidencii odpracovaný rozsah pracovného úlohy.
5. Zamestnávateľ a zamestnanec uzatvárajú túto dohodu na dobu .......... mesiacov *(najviac 12 mesiacov*).

**Čl. III**

**Odmena**

1. Zamestnávateľ sa dohodol so zamestnancom, že za vykonanú pracovnú úlohu uvedenú v čl. I bode 1 tejto dohody patrí zamestnancovi odmena vo výške .............................. eur (slovom: ................................. eur).
2. Odmena za vykonanú pracovnú úlohu uvedenú v čl. I bode 1 tejto dohody je splatná do 5 dní od dokončenia pracovnej úlohy.
3. Zamestnávateľ sa môže so zamestnancom dohodnúť, že časť odmeny uvedenej v bode 1 tohto článku dohody bude splatná už po vykonaní určitej časti pracovnej úlohy.
4. Odmena uvedená v bode 1 tohto článku dohody bude vyplatená zamestnancovi v lehote uvedenej v bode 2 tohto článku dohody, a to na bankový účet zamestnanca, s čím zamestnanec prejavuje podpisom tejto dohody súhlas.
5. Zamestnávateľ môže odmenu po prerokovaní so zamestnancom primerane znížiť, ak vykonaná práca nebude zodpovedať dohodnutým podmienkam.

**Čl. IV**

 **Práva a povinnosti**

1. Zamestnanec sa zaväzuje vykonávať pracovnú činnosť uvedenú v čl. I bode 1 tejto dohody osobne, riadne, včas a podľa pokynov zamestnávateľa. Je povinný dodržiavať právne predpisy vzťahujúce sa na vykonávanú pracovnú činnosť, najmä právne predpisy na zaistenie bezpečnosti a ochrany zdravia pri práci, ako aj dodržiavať ostatné predpisy vzťahujúce sa na prácu nimi vykonávanú.
2. Zamestnávateľ je povinný oboznámiť zamestnanca s právnymi predpismi a ostatnými predpismi vzťahujúcimi sa na prácu nimi vykonávanú, najmä s predpismi na zaistenie bezpečnosti a ochrany zdravia pri práci.
3. Zamestnanec je povinný riadne hospodáriť so zverenými prostriedkami a strážiť a ochraňovať majetok zamestnávateľa pred poškodením, stratou, zničením a zneužitím.
4. Zamestnanec je povinný písomne oznamovať zamestnávateľovi bez zbytočného odkladu všetky zmeny, ktoré sa týkajú jeho pracovnoprávneho vzťahu a súvisia s jeho osobou, najmä, nie však výlučne, zmenu jeho mena, priezviska, trvalého pobytu alebo prechodného pobytu, adresy pre doručovanie písomností.
5. Zamestnávateľ je povinný utvárať zamestnancovi primerané pracovné podmienky zabezpečujúce riadny a bezpečný výkon pracovnej činnosti, najmä mu poskytnúť potrebné základné prostriedky, materiál, náradie a osobné ochranné pracovné prostriedky.

 **Čl. V**

 **Ukončenie dohody**

1. Zamestnávateľ môže od dohody odstúpiť, ak pracovná úloha uvedená v čl. I bode 1 tejto dohody nebude vykonaná v dobe uvedenej v čl. II bode 3 tejto dohody.
2. Zamestnanec môže od dohody odstúpiť, ak nemôže pracovnú úlohu vykonať preto, že mu zamestnávateľ neutvoril dohodnuté pracovné podmienky.
3. Dohoda zaniká dňom, kedy dôjde k doručeniu odstúpenia druhej strane.

**Čl. VI**

 **Záverečné ustanovenia**

1. Táto dohoda nadobúda platnosť a účinnosť dňom jej podpísania účastníkmi.
2. Dohoda je vyhotovená v dvoch rovnopisoch, pričom každý z účastníkov obdrží jeden rovnopis.
3. Meniť a dopĺňať ustanovenia tejto dohody je možné len písomnou formou za súhlasu oboch účastníkov.
4. Právne vzťahy, ktoré nie sú upravené v tejto dohode, sa spravujú príslušnými ustanoveniami Zákonníka práce a ostatných všeobecne záväzných právnych predpisov.
5. Účastníci dohody prehlasujú, že sú plne spôsobilí na uzavretie tejto dohody. Pred podpisom tejto dohody si ju prečítali, obsahu porozumeli a plne s ňou súhlasia. Na znak svojej vôle byť viazaní touto dohodou ju vlastnoručne podpisujú.
6. Účastníci dohody prehlasujú, že ich prejavy vôle byť viazaní touto dohodou sú slobodné, jasné, určité a zrozumiteľné. Zmluvná voľnosť oboch účastníkov nie je ničím obmedzená a dohodu nepodpisujú v tiesni, v omyle ani za nápadne nevýhodných podmienok

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Zamestnávateľ  | Zamestnanec |